NaiveNeuron/SloPal huggingface dataset:
Blanár, Juraj, poslanec NR SR (2017-04-06):
Pán poslanec, pán poslanec Kéry, chcem ti poďakovať za vystúpenie a za množstvo faktov a pokojný tón. Pretože, aj keď sa to ťažko opozícii počúva, pretože oni tam predovšetkým vidia ten politický rozmer. Vysvetlil si aj, prečo akreditácia bola v rukách ministra. To sa nepovedalo, že akreditačná komisia je poradný orgán. Ale samotná zodpovednosť je na ministerstve, ktoré musí zohľadniť všetky fakty. A boli zobrané do úvahy tak stanoviská prokuratúry, súdov, polície, dokonca aj vyhlásenie rodiny. To si myslím, že nie je jednoduchá vec, a túto zodpovednosť pán minister zobral so všetkým, čo k tomu patrí. Ale toto nie je meritom toho, čo dnes tu chcete vy urobiť, páni poslanci z opozície. Pán poslanec, plne ťa podporujem, pretože ak oni sa tvárili, že má byť predovšetkým problém alebo je problém Čistý deň, tak prečo potom do tých dôvodových správ tam dávajú také veci, že v podstate je minister zodpovedný za to, že sú tu nízke mzdy, zodpovedný za to, že nezamestnanosť je taká slabá, mala byť ešte väčšia a tak ďalej. Tým vlastne sa demaskovali, že im vadí, že ministrovi sa darí aj vláde takéto veci doťahovať do konca. Tým sa demaskovali, pretože ten Čistý deň, to je len čisto marketingová vec, ktorá je hyenistickým zneužitím toho, čo sa v týchto zariadeniach naozaj deje. Pretože zoberme si, a teraz hovorím aj zo skúsenosti, lebo aj u nás v kraji máme takéto zariadenia, pracovať ako kurátor sociálny, starať sa o takéto deti je tak ťažká záležitosť, že vy neviete, čo bude dnes a čo bude zajtra s tým klientom. Čo povie dnes, čo povie zajtra. A opierať sa o takéto vyhlásenia týchto klientov bez toho, aby boli nejaké pádne dôkazy, je... (Prerušenie vystúpenia časomerom.)
Laurenčík, Milan, podpredseda NR SR (2020-09-29):
Ukľudnite sa a dajte, nechajte rečníka, nech rozpráva.
Blanár, Juraj, podpredseda NR SR (2022-09-23):
Otváram rozpravu. Do rozpravy som neobdržal žiadnu písomnú prihlášku. Preto dávam možnosť prihlásiť sa ústne. Konštatujem, že okrem pána navrhovateľa, pána poslanca Polláka, nikto. Uzatváram možnosť sa prihlásiť do rozpravy, môžete predniesť svoj príspevok. Nech sa páči.
Fico, Robert, poslanec NR SR (2023-02-16):
Ďakujem pekne, ďakujem pekne, ďakujem pekne. Pán predseda, toto je vážna situácia, v ktorej sa nachádzame, a my sme sa pokúšali včera získať súhlas na otvorenie schôdze v politickej strane SaS. Tam nám však povedali, že dnes túto schôdzu neotvoria, ale že na budúci týždeň predložia vlastný návrh na to, aby sa voľby konali v júni v roku 2023. Ak ide o takéto preteky, tak my sme pripravení, pán predseda, v tomto okamihu, ak treba, my stiahneme náš návrh, urobme si dvojhodinovú prestávku a nech poslanci za SaS predložia vlastný návrh na júnový termín volieb do Národnej rady Slovenskej republiky a my za to, samozrejme, zahlasujeme. Tá kríza je tak hlboká, ako si ani nevieme predstaviť. Preto vás chcem požiadať možno ešte pred tým, ako budeme hlasovať o tejto schôdzi, treba prerušiť rokovanie na hodinu, na dve, poďme sa o tom baviť, poďme o tom rozprávať. My sme pripravení náš návrh stiahnuť, ak máme vyjsť v ústrety slovenskej... teda strane Sloboda a Solidarita, ktorá to chce predložiť budúci týž... (Prerušenie vystúpenia časomerom.)
Blanár, Juraj, podpredseda NR SR (2022-12-02):
Ďakujem, pani navrhovateľka. Teraz udeľujem slovo spravodajcovi pánovi poslancovi Alojzovi Baránikovi za gestorský ústavnoprávny výbor, aby predniesol spravodajskú informáciu. Nech sa páči.
Viskupič, Marián, poslanec NR SR (2022-09-27):
Ďakujem pekne za slovo. Pán poslanec Sulík, ja veľmi pekne ďakujem za zhrnutie celých týchto našich dvojičiek aj ich teda vplyvu-nevplyvu na štátny rozpočet. Ja len jednu vec by som si ešte dovolil, nielenže neprinášame žiadnu novú byrokraciu, ale napríklad aj to už spomínané zrušenie koncesionárskych poplatkov, práve naopak, ono tú byrokraciu ešte zmenší, pretože zmizne celá agenda vôbec výberu vymáhania, zhodou okolností len toto stojí ročne dva a pol milióna eur, čo pri výbere povedzme, posledné roky to bolo menej, ale nejaký priemer je asi 80 mil. koncesionárskych poplatkov ročne, no tak keď sa dá jeden a pol milióna len za tú správu, tak akože je to dosť. Takže toto sledujeme my vždy, aby sme nieže nezvyšovali byrokraciu, ale pokiaľ je to čo len trošku možné, ju ešte navyše znížili.
Laurenčík, Milan, podpredseda NR SR (2021-11-05):
Pán poslanec Kočiš a pán poslanec Mazurek, prosím, aby ste si dali rúško. S faktickou poznámkou teraz vystúpi pani poslankyňa Zita Pleštinská.
Gašpar, Tibor, poslanec NR SR (2024-02-08):
Hlasujeme o bode 314 druhého pozmeňujúceho návrhu pána poslanca Galka.
Viskupič, Jozef, poslanec NR SR (2015-02-03):
Máme možnosť reagovať na niektoré podnety, ktoré vyplývajú aj z rozpravy už v ďalšom čítaní, a pre mňa to gro, ktoré tu zaznieva, je o tom, že vytvorme stabilný systém a poďme sa na tom dohodnúť tak, aby sa to nemuselo rok čo rok otvárať. Je teraz jedno, že či pri tejto debate budeme hovoriť o stabilnej, pretrvávajúcej politickej kampani jednej strany, či na to, aby sa mohli zaplatiť nejaké sociálne balíčky, tak budeme neustále otvárať II. pilier. Len som už po tej debate troška skeptický, pretože ja som tu videl jednu podanú ruku na to, aby sme pripravili stabilné, z politického hľadiska ústavné riešenie na to, aby aj II. pilier, ktorý tú stabilitu potrebuje, sme sa konečne tu my politici v parlamente dohodli. A následné reakcie, keď toto ako deklarácia nebolo prečítané, začínajú páni poslanci slovami „nič ste nepochopili“ a „mýlite sa“ a podobne, tak z tohoto pramení podľa mňa určitá miera skepsy. Pretože nič lepšie by sa nemohlo II. pilieru a tým pádom udržateľnosti verejných financií, stabilite v dôchodkoch, v možnosti investovania týchto peňazí na to, aby boli reálne zhodnotené. Čiže, áno, tá podaná ruka tu je a myslím si, že ak sa to zoberie z dobrého konca, tak naozaj si zaslúžia dôchodci to, aby sme pristúpili k reálnemu a stabilnému riešeniu.
Borguľa, Martin, poslanec NR SR (2020-09-17):
Ďakujem za faktické príspevky na moje vystúpenie. Ja som nehovoril o politickej nekorektnosti, ja som hovoril o politickej korektnosti. Ale snažím sa byť politicky korektný. Možno by ste túto snahu, páni, mohli skúsiť aj vy. A keby ste ju skúsiť chceli, tak slová, ktoré momentálne hľadáte, by mali byť niečo na štýl, že: „Chlapi, SME RODINA, dobrá práca, ďakujeme, vieme, že 13. dôchodky, bolo na ne nula, vy ste vtĺkli, vybojovali 307 mil. a veríme, že to dotiahnete do tej plnej sumy možno už budúci rok,“ lebo toto by boli korektné slová na adresu strany SME RODINA a nie to opľúvanie, ktoré tu robíte. Ďakujem.
B. Bugár, podpredseda NR SR: (2002-05-17):
A. M. Húska, poslanec: Chcel by som nadviazať na slová pána poslanca Hofbauera a upozorniť na to, že najmä rozvodné siete by sa nemali jednoducho dávať do rúk zahraničných partnerov. Je to vlastne spojené s vnútornou štrukturálnou sieťou. A čo je dôležité pre nás, je to, že vždy je nebezpečie, že aj keď teraz dáme zákonné záklopky, tak vždy je možné, že sa budúci majiteľ rozvodných sietí rozhodne nakupovať energiu kdesi inde než napr. u nás. Myslím, že ani pani ministerke, ani našim poslancom koalície nestojí už za to, aby kvôli posledným trom mesiacom neurobili rozhodnutia, ktoré bude treba naprávať a pri ktorých sa nevyzujú zo zodpovednosti pri takomto postupe. Každopádne som presvedčený o tom, že po vzore iných krajín nerobí sa rozpredaj rozvodnej siete, naopak, treba ju úzko zviazať s územím a, keď už, regionálnym riešením, ale vždy výhradným vlastníctvom tohto územia.
Hrnčiar, Andrej, podpredseda NR SR (2016-06-16):
Pán poslanec Osuský.
Horváthová, Eva, poslankyňa NR SR (2013-03-26):
Ďakujem pekne za slovo. Ja sa chcem poďakovať pánom predkladateľom, ktorí predložili tento zákon. Je podľa mňa veľmi dobrý. Nie som tu dlho a nepamätám sa, že by sa už niekto týmto zaoberal. A ja sama som alergológ. Alergií výrazne stúpa. Je to chronické ochorenie, dalo by sa povedať, civilizačné. O chvíľočku bude až polovica populácie postihnutá nejakou formou alergie. Trávy sú jedným a buriny sú jedným z najťažších a najagresívnejších alergénov. Čiže veľmi vám pekne ďakujem za túto novelu. A dúfam, že bude podporená, a plne sa stotožňujem aj s tým, čo povedal Martin Fecko v rozprave. Ďakujem pekne.
Suja, Miroslav, poslanec NR SR (2022-02-22):
Ďakujem za slovo, pán predsedajúci. Pani poslankyňa, veľmi kultivovaný a slušný, slušné vystúpenie. Sa čudujem, že nikto nezaútočil, ani Šudík, ani Šefčík, ani Stančík, stratili slová, ale nechcem k tomu sa vyjadrovať. Ja chcem povedať jednu vetu, pani kolegyňa. Je jedno, čo príde, musíme si všetko odpustiť. Toto si povedali predstavitelia súčasnej vlády. Je jedno, vážení kolegovia, kolegyne, čo príde, musíme si všetko odpustiť. Sa teraz čudujete, že tu zastávajú Mikulca, keď je viac ako jasné, čo všetko napáchal? Však tie dôkazy z odposluchov, z legálnych odposluchov, čo už chcete viacej, vážení kolegovia, čo už chcete viacej? Ja sa čudujem niektorým pročkovcom, že im to niečo nepripomína z minulosti. To tak tragicky zasiahlo do ich životov a ktoré teraz sa tu opakuje nanovo. Čím si zaslúžila vyšetrovateľka Santusová, že ju má niekto rozkopať a fyzicky ublížiť, pohlavné orgány, pán Benčík, je vám to na smiech, že? Čím si zaslúžila, že jej mali zapáliť auto, pán Benčík, skáčete mi do rečí, je vám to na smiech. Nemáte koho udať, že? Takže, pán Benčík, skôr ako mi budete skákať do reči, tak sa zamyslite, čo z týchto odposluchov sme sa tu dozvedeli, že chcú zničiť život jednej ženy, že jej chcú fyzicky ublížiť a zapáliť auto, a vy máte tú drzosť mi skákať do reči?! (Reakcie z pléna.)
Podmanický, Ján, poslanec NR SR (2024-04-24):
Ďakujem, pán podpredseda. Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Dajte, pán podpredseda, o mojom návrhu hlasovať.
Jarjabek, Dušan, poslanec NR SR (2023-11-28):
Skúsim nekričať. (Smiech v sále.) Pán poslanec vo svojom (povedané so smiechom), pán poslanec vo svojom príhovore povedal poslednú vetu, že pán Šutaj Eštok nemá čo robiť na poste ministra vnútra. Tak toto povie poslanec, ktorý ako minister vnútra bol osemkrát odvolávaný a osemkrát sa tuná snažil zubami držať, aby odvolaný nebol. Pán poslanec, to, čo vy ste povedali, táto debata z vašej strany a vo vašom prípade, to jednoducho nemá význam, tu sú nejaké dve pravdy a bude musieť byť niekto tretí, ktorý o tom rozhodne, že ktorá je to tá naozajstná pravda, ktorú vy, samozrejme, vy, pochopiteľne, spochybníte, lebo vy spochybníte všetko, tak ako ste spochybňovali všetko, keď ste sa obhajovali ako bývalý minister vnútra. Ale vy stále ako spomínate to, to tzv. kultúrne slovo kajúcnici a nepomenúvate to tým slovom, ktorým tým kajúcnikom naozaj patrí, to sú udavači. A bavme sa o tých udavačoch, o tých obyčajných udavačov, na tom predsa nikto nemôže, nikto normálny nemôže stavať princíp pravdy na princípe udávania za odmenu. A to je ten váš princíp. Princíp udávania za odmenu. Toto nikto normálny nemôže akceptovať, preto, lebo keď niekoho držíte pod krkom, tak ten vám sľúbi aj ancikrista, ten vám sľúbi všetko. Toto je princíp, na čom vy ste si postavili svoju politiku, svoju politiku ministra vnútra, za toto ste boli odvolávaný niekoľkokrát, samozrejme, neúspešne, preto, lebo tie vaše pážatá vás vždy podržali, ale toto, toto je váš princíp. Toto je váš princíp. Za odmenu udávať. Ešte raz. Za odmenu udávať, pán poslanec. (Reakcia z pléna. Potlesk.)
Bugár, Béla, podpredseda NR SR (2019-09-11):
Takže, vážené panie poslankyne, vážení páni poslanci, pristúpime k jednotlivým hlasovaniam. Prosím teraz pána poslanca Bašku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 281/2015 Z. z. Páni poslanci, ak sa budete pýtať, o čom hlasujeme, to bude váš problém, ja som to už raz povedal. Takže o štátnej službe profesionálnych vojakov, tlač 1617. Nech sa páči, pán poslanec, máte slovo.
M. Kovačócy, poslanec: (2008-02-06):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v  § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 2. januára 2008 č. 515 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 19. marca 2008 a gestorský výbor do 20. marca 2008. Pán predsedajúci, otvorte rozpravu, prosím.
Hlina, Alojz, poslanec NR SR (2024-01-24):
Ďakujem pekne. Ja si uvedomujem, že to je tenký ľad, a budem tak opatrne formulovať, aby to nebolo nenáležité, ale zase mi to nedá. Človek, ktorý bol včera v Osvienčime, dnes príde do parlamentu a dá návrh, že o zákonoch, o ktorých je veľká obava, že môžu zničiť túto krajinu, dá hlasovať nonstop. Niečo mi to pripomína a možno mi to pripomína, lebo som plný emócií, som bol cez víkend v Berlíne, ale nechcem to prehnať, naozaj uvedomujem si, že je to tenký ľad. Čo chcem povedať, že človek ktorý toto urobí, že jeden deň je v Osvienčime a na druhý deň dá takto, takto hlasovať, podľa mňa nemá ani srdce, ani rozum, ani svedomie a ani nič, možno len auto od sestry. Ďakujem.
Šeliga, Juraj, podpredseda NR SR (2020-12-08):
Ďakujem pekne. Na vaše vystúpenie nie sú žiadne faktické poznámky. Vyhlasujem preto rozpravu za skončenú. Pán minister, pán spravodajca, chcete zaujať stanovisko? Nie. Ďakujem. Prerušujem rokovanie o tomto bode. Budeme pokračovať ďalej v prerušenej rozprave v druhom čítaní o vládnom návrhu zákona o štátnom rozpočte na rok 2021 , tlač 307. Poprosím pána podpredsedu vlády a ministra financií Eduarda Hegera, aby zaujal miesto pre navrhovateľov, pána poslanca Viskupiča, aby zaujal miesto pre spravodajcov. Ďalší v poradí je písomne prihlásený pán poslanec Raši, ale ešte predtým len technickú vec chce uviesť pán poslanec Viskupič ako spravodajca. Nech sa páči.
T. Cabaj, podpredseda NR SR: (2010-02-10):
Gestorský výbor, výbor pre sociálne veci a bývanie, určil pána poslanca Jána Goliana za spravodajcu. Nech sa páči, pán poslanec, poprosím o spravodajskú informáciu.
Kočiš, Eduard, poslanec NR SR (2021-10-20):
Ďakujem pekne, pán predsedajúci. Pán kolega, ja by som sa chcel spýtať, či ste aj v tomto vašom pozmeňujúcom návrhu zákona mysleli, alebo nejakým spôsobom ste sa zaoberali nad, nad takou skutočnosťou, že aj napriek tomu, že škola alebo školská trieda bude mať štatút národnostnej triedy alebo národnostného... národnostnej celej inštitúcie, či aj napriek tomu, že bude spĺňať všetky kritériá a všetky náležitosti národnostného vzdelávania alebo národnostnej triedy, alebo školy s vyučovacím jazykom národnostnej menšiny a nebude kvalifikovaný, kvalifikovaný pedagóg, ktorý bude mať štátnu skúšku z daného, z daného jazyka, či aj takáto škola nepríde nejakým spôsobom o financie. Čiže bavíme sa teraz najmä o rusínskych školách, pretože ako vieme, rusínsky jazyk nie je kodifikovaný oficiálnou cestou, či tento vyučujúci bude mať, napr. bude musieť mať štátnu skúšku povedzme z ruského alebo ukrajinského jazyka, ak by chcel vyučovať rusínsky jazyk alebo nejaký predmet v rusínskom jazyku touto formou. Či aj na tieto detaily je nejakým spôsobom pamätané, pretože je to taká dosť ošemetná a dosť taká, dosť taká odďaľujúca sa celé roky téma. Čiže toto by som potreboval nejakým spôsobom vysvetliť, aby som sa vedel správne rozhodnúť. Ďakujem pekne.
Jurinová, Erika, podpredsedníčka NR SR (2013-10-24):
Pán poslanec Novotný.
Danko, Andrej, predseda NR SR (2016-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 120, proti žiaden, zdržalo sa 15. Konštatujem, že sme uvedený návrh schválili.
Vaľová, Jana, poslankyňa NR SR (2013-09-12):
Ďakujem veľmi pekne. Pani kolegyňa, ja vždy mám taký zmiešaný pocit, keď vy vystupujete ku všetkým témam. Ale dneska poviem, že vás mimoriadne v prvej časti pochválim, že ste len potvrdili slová pána ministra Richtera, keď ste povedali, že odborári chceli, aby sa kolektívna zmluva vyššieho stupňa vzťahovala na firmy, ktoré majú menej ako dvadsať zamestnancov, to znížiť na desať, postupne že chceli znížiť počty ľudí, ktorí sú ZŤP. Tak ste len potvrdili slová pána ministra, že naozaj v tejto republike existuje kolektívne vyjednávanie, že naozaj sa zúčastnili toho vyjednávania. A toto sú jeho výsledky, aj keď vy ste to štatisticky prečítali. A chcela by som povedať, že už keď rozprávate o tom, kto to bude posudzovať, by som naozaj dala do pozornosti, keď si pozriete, kto všetko bude sedieť v komisii, to znamená, že ešte aj keď sa dohodnú medzi sebou zamestnanci a zamestnávatelia, ide to na odbornú komisiu, ktorej členmi (komisie) sú zástupcovia ministerstva, zástupcovia reprezentatívnych združení zamestnávateľov, zamestnancov a reprezentatívnych združení odborových zväzov, zástupca ministerstva hospodárstva, Štatistického úradu a tak ďalej, a tak ďalej. Čiže treba povedať, že naozaj tieto rozhodnutia sa budú skutočne posudzovať adekvátne. A ešte raz poviem, chcete mi povedať, lebo stále hovoríte, že treba zrušiť aj minimálnu mzdu, až by ľudia na východe, kde by ich zdierali, pretože je málo práce, robili za 150 eur, tak by neodchádzali zo Slovenska, aby nemali také isté výhody ako ten, kto sedí v Bratislave a robí pre veľkú chemičku? Čiže títo ľudia majú robiť za čo? A nemajú mať žiadne sociálne výhody, nemajú mať nič a apelujete tu, ako by sa malo východné Slovensko dobre. No malo by sa vynikajúco, keby ešte aj tí zamestnávatelia, ktorí tam prídu, mohli akýmkoľvek spôsobom im dať úplne iné podmienky, ako majú v inom... (Prerušenie vystúpenia časomerom.)
Šimečka, Michal, podpredseda NR SR (2024-01-10):
Ďakujem veľmi pekne. Pani poslankyňa Kolíková.
Krajčír, Ľuboš, poslanec NR SR (2020-12-08):
Vážené panie poslankyne, vážení poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, tlač 353.
Návrh zákona prerokúvame v skrátenom legislatívnom konaní. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré ma ako spravodajcu, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, prosím, otvorte rozpravu.
P. Hrušovský, podpredseda NR SR: (2002-06-19):
(Hlasovanie.) Prítomných je 123 poslancov, za 114, zdržalo sa 7, nehlasovali 2. Návrh zákona Národná rada Slovenskej republiky schválila. Pristúpime k prerokúvaniu vládneho návrhu zákona o medzinárodnej pomoci a spolupráci pri správe daní. Prosím pána poslanca Brocku, ktorého poveril gestorský výbor, aby bol spoločným spravodajcom, aby v rámci tretieho čítania uvádzal návrhy na hlasovanie. Pán poslanec Brocka.
R. Madej, poslanec: (2008-04-01):
Pán predseda, prosím, dajte hlasovať o pozmeňujúcom návrhu, ktorý v rozprave predniesla pani poslankyňa Gibalová. Dajte hlasovať o pozmeňujúcom návrhu č. 1 pani poslankyne Gibalovej.
Stachura, Peter, poslanec NR SR (2024-09-11):
Ďakujem veľmi pekne. Jozef, ďakujem za to, že si pomenoval, aký má postoj Kresťanskodemokratické hnutie k tejto problematike, ku zavedeniu dane zo sladených nápojov. Dovoľ mi povedať ešte zopár vecí aj z toho zdravotníckeho hľadiska. Ty si sa venoval hlavne tomu ekonomickému, ale ja by som chcel poznamenať, že v princípe je to dobrá vec, pretože sú adipozita, to znamená, ten stav hlavne mladých ľudí je alarmujúci. Máme problém, máme problém s nadváhou, s obezitou a hlavne mladých ľudí, ale celkovo v populácii. A je to jedna z možností, ako pristúpiť k tomu zodpovedne a možno zredukovať potrebu cukru, ale treba jedným dychom povedať, že treba to robiť poriadne. A tuná mám obavu, že tak ako je to naplánované, síce sa tu hovorí, že sa zlepší zdravotný stav obyvateľstva, ale nič nehovoríme o cieľoch. To znamená o tom, že o koľko by sa mala znížiť tá spotreba sladených nápojov. To je jedna výtka, čo sa týka toho, tejto, tohto návrhu. No a potom jedna podstatná záležitosť, že pokiaľ znížime daň, zvýšime daň zo sladených nápojov, ale necháme napríklad daň z balených potravín s pridanou hodnotou cukru, tak môže dôjsť k substitúcii. To znamená, že namiesto jednej coca-coly si doprajú dve horalky a už vlastne ten efekt, ktorý očakávame, čo sa týka zdravia, sa vytratí. A rovnako substitúcia môže byť aj ohľadom nealkoholických nápojov. Bavíme sa o zvýšení daní z nealkoholických, ale z alkoholických, ktorí majú tiež určitú energetickú hodnotu, nie. Čiže aj tu môže dôjsť k substitúcii. Čiže ak ste skutočne mysleli to dobre, že to robíte pre zdravie populácie, tak ten návrh mal byť urobený úplne inak. Ďakujem.
Kollár, Boris, predseda NR SR (2023-06-14):
Ďakujem. Teraz v rozprave vystúpi pán poslanec Valášek.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-06):
Ďakujem pekne. Vážený pán predseda Národnej rady Slovenskej republiky, vážené panie poslankyne a páni poslanci, dovoľte, aby som uviedol v prvom čítaní spomínaný vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a zároveň ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov. Vláda tento návrh prerokovala 17. augusta a schválila k nemu uznesenie č. 530. Dôvodom predloženia tohto návrhu zákona je schválenie smernice Európskej únie, ktorou sa menia a dopĺňajú prílohy 2, 5 a 6 k smernici Európskeho parlamentu a Rady o interoperabilite systému železníc v rámci spoločenstva. Transpozičná lehota tejto smernice je 31. december tohto roku. Transpozíciou predmetnej smernice sa menia a dopĺňajú subsystémy železničného systému, vyhlásenie Európskeho spoločenstva o overení týchto subsystémov a postup v rámci Európskeho spoločenstva pri overovaní subsystémov. Návrh zákona súčasne reflektuje požiadavky, ktoré vyplynuli z aplikačnej praxe uvedených zákonov. Predkladaný návrh zákona je v súlade s Ústavou Slovenskej republiky, s ústavnými zákonmi a ostatnými zákonmi a medzinárodnými zmluvami, ktorými je Slovenská republika viazaná. Tento návrh zákona nebude mať dopad na štátny rozpočet, na rozpočty obcí a rozpočty vyšších územných celkov, na životné prostredie, na zamestnanosť ani na podnikateľské prostredie. Dovoľujem si vás požiadať o podporu pri prerokovaní predloženého vládneho návrhu a o jeho schválenie. Ďakujem za pozornosť.
Paška, Pavol, predseda NR SR (2012-08-08):
Pán poslanec Duchoň.
Kondrót, Maroš, poslanec NR SR (2014-11-10):
Ďakujem pekne, pani predsedajúca. Vážený pán predseda, veľmi ma mrzí ako teda človeka, ktorý už je dvanásť rokov v parlamente, že mimoriadne poklesla úroveň tohoto parlamentu, keď to porovnám s minulými rokmi. Šíri sa nenávisť, zloba a používa sa lož ako pracovná metóda a veľmi sa vyhrocujú vzťahy, ktoré tu kedysi fungovali normálnym spôsobom. Vy ste vyzvali pána Lipšica, aby sa ospravedlnil, ja túto vašu požiadavku podporujem. Pán Lipšic, tečie mu do topánok, nemá inú šancu sa zviditeľniť, nech používa všetko možné. Ja by som rád vám, pán predseda, ale aj kolegom pripomenul jeden iný moment. Pred pár rokmi som bol členom privatizačnej komisie, keď sa privatizovali letiská. Bolo nás tam deväť, ja jediný za opozíciu, za SMER. Situácia sa zložila tak, že nakoniec bol to boj dvoch silných finančných skupín: Penty a J&T. V tých deviatich členoch komisie počas toho polročného či vyše trištvrteročného pôsobenia sa vytvorila situácia tak, že štyria zo strán KDH a SDKÚ, z vtedajšej vládnej koalície, boli za Pentu a štyria boli za J&T. Ja som naraz vyzeral, že budem jazýčkom na váhach. Ak by som bol hlasoval za akúkoľvek, podľa vedomia a svedomia, lepšiu ponuku, bol by som obvinený, že som zaplatený jednou alebo druhou finančnou skupinou. Mohol som aj nehlasovať, mohol som sa zdržať, ale tam bol iný moment. V pondelok o desiatej sa otvárali obálky, mne bolo jasné, že uniknú ceny. V pondelok o ôsmej som abdikoval, odstúpil som z privatizačnej komisie. Na druhý deň boli všetky ceny v novinách, ale mňa už z toho nikto neobvinil. Takže kto mal a má väzby na finančné skupiny? SMER určite nie. Ďakujem. (Potlesk.)
Kollár, Boris, predseda NR SR (2023-06-28):
Ukľudnime sa!
Grendel, Gábor, podpredseda NR SR (2022-04-27):
Pán poslanec Eduard Kočiš.
Vašečka, Richard, poslanec NR SR (2024-01-08):
Ďakujem za slovo, pán predsedajúci. Pán poslanec Pročko, ďakujem za vystúpenie. V závere vystúpenia, pán predsedajúci ti pripomenul, že rokujeme o skrátenom návrhu na skrátené legislatívne konanie, ale presne o tom to je, že my nesúhlasíme s tým, aby sa tento návrh preberal, rokoval v skrátenom legislatívnom konaní, kde bola vlastne vôľa ideálne to ešte spláchnuť pred Vianocami, to sa nepodarilo. Pre ľudí, ktorí to sledujú, normálne je, že najprv sa tieto veci prerokujú v orgánoch vlády, potom to schváli vláda, je to v medzirezortnom pripomienkovom konaní, sú čítania s väčšinou s prestávkou zhruba mesiac, mesiac a pol, kde sa tieto veci preberú, a to je normálny proces, a aj tak je tak vážny úrad, ako je špeciálna prokuratúra alebo ďalšie iné inštitúty, zavádzaná väčšinou v oveľa dlhšom časovom merítku. Ja keď budem vystupovať v rozprave, tak by som chcel ukázať, poukázať na to, že naozaj Úrad špeciálnej prokuratúry nevznikol ako nápad z večera do rána, ale že je to niečo, čo sa musí vybudovať. A vy by ste boli najradšej, aby sa to zrušilo za dva dni, lebo teoreticky by to tak mohlo prebehnúť v parlamente, keby sme to dovolili. Ale my to nedovolíme. My chceme diskutovať, my chceme rozprávať, a tak tu budeme sedieť celý január a budeme sa rozprávať o špeciálnej prokuratúre, bude o tom môcť rozprávať verejnosť, a budeme môcť apelovať na poslancov, ktorí si vypočujú opakovane dokolečka rôzne argumenty, aj tie, ktoré napríklad uviedol pán poslanec Pročko o odsúdených, o obvinených, pretože naozaj, keď je neochota počúvať, keď je taká selektívna hluchota, tak treba zopakovať veci aj desaťkrát, aby konečne niekto si povedal, aha, aha, čo to hovoria. Tak my, hovorím, budeme hovoriť, a dúfam, že si to všimnete, a že sa získa čím viac času na poriadne rokovanie.
P. Markovič, poslanec: (2007-09-12):
A preto si myslím, že, a tak ako povedala pani poslankyňa Gabániová, je to len prvý krok. Toto je len prvý krok. Však už mnohé návrhy sme mali na stole o vyvlastnení, o prepoistení poistencov štátu a podobne. Takže zbytočne tu budeme vytvárať takúto hmlu. Ale keď už, čo sa dosť čudujem, nie sú pre vás záväzné alebo nejakým spôsobom smerodajné názory pána predsedu vlády, tak ja vám zacitujem uznesenie vlády č. 462 z 23. 5., ktoré hovorí, citujem: „Treba dosiahnuť také legislatívne, inštitucionálne a ekonomické nástroje, ktoré budú postupne viesť k vytvoreniu jednej verejnoprávnej zdravotnej poisťovne.“ Tak o čom tu hovoríte. (Potlesk.)
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 141 prítomných, 75 za, 57 proti, 9 sa zdržalo. Návrh sme schválili. Otváram rozpravu v treťom čítaní . Pýtam sa, či sa niekto z prítomných pánov poslancov chce prihlásiť do rozpravy. Konštatujem, že nie, preto vyhlasujem rozpravu za skončenú. Odporúčam hlasovať o návrhu zákona ako celku so schválenými pozmeňovacími návrhmi, s odporúčaním gestorského výboru návrh zákona, pán spoločný spravodajca.
Hort, Milan, podpredseda NR SR (2011-12-14):
Teraz požiadal v záverečnom slove o vystúpenie pán spravodajca Viliam Novotný. Nech sa páči.
Hort, Milan, podpredseda NR SR (2011-02-10):
Ďakujem pekne. S faktickou poznámkou na vaše vystúpenie, pán poslanec, sa prihlásila pani poslankyňa Jarmila Tkáčová ako jediná. Uzatváram možnosť prihlásiť sa s faktickou poznámkou na vystúpenie rečníka v rozprave a slovo má pani poslankyňa Tkáčová.
Kažimír, Peter, podpredseda vlády a minister financií SR (2018-11-29):
Pán poslanec, ja som naozaj, so zaujatím som si vypočul váš názor na túto tému a skončil som. Ďakujem.
Pellegrini, Peter, predseda NR SR (2023-11-14):
Ďakujem veľmi pekne. Chcem len pripomenúť a zopakovať tú pasáž z môjho vystúpenia, dnešného, že to, ako táto vláda bude fungovať, to, čo všetko občanom doručí, vyhodnotia občania Slovenskej republiky najlepšie, ani nie parlament, ani nie jednotlivé politické strany, ale samotní občania, ktorí potom vláde zložia účet v najbližších parlamentných voľbách. A ja chcem uistiť každého jedného, kto sleduje tento prenos, ale aj každého jedného občana Slovenskej republiky, že urobíme všetko pre to, aby o štyri roky mohli skonštatovať, že sa im žije podstatne lepšie, ako sa im žilo pod vedením toho pána, ktorý pred malou chvíľkou reagoval faktickou poznámkou. Ďakujem pekne. (Potlesk.)
Blanár, Juraj, podpredseda NR SR (2023-02-02):
Ďakujem veľmi pekne, prerušujem rokovanie o tomto bode programu, vážené panie poslankyne, páni poslanci, a zároveň prerušujem rokovanie, vyhlasujem prestávku do 17.00 h. Odvtedy hlasujeme, dúfam, že bude nás dostatok na to, aby sme mohli hlasovať. Ďakujem za spoluprácu všetkým. (Prestávka.)
Grendel Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 97, proti nikto, zdržalo sa 30, nehlasoval 1 poslanec. Konštatujem, že sme pozmeňujúci návrh pani poslankyne Zemanovej schválili.
Bugár, Béla, doterajší podpredseda NR SR (2012-04-04):
Jozef Mihál.
P. Paška, predseda NR SR: (2010-05-26):
Ešte pán predseda klubu Ľudovej strany – HZDS, pán poslanec Mečiar.
J. Mikolaj, podpredseda vlády a minister školstva SR: (2007-05-16):
Pokiaľ ide o návrhy pánov poslancov Strany maďarskej koalície vo vzťahu k ovládaniu štátneho jazyka, tak v podstate, pokiaľ som správne pochopil, buď ide o to, že by sme ich zjemnili alebo zmäkčili, ale myslím si, že nejde iba o tých pekárov, a podľa môjho názoru nie je to až také ťažké, aby ten, kto chce vykonávať alebo proste, aby sme mu uznali odbornú kvalifikáciu, aby túto skúšku, ktorá je podľa môjho názoru pomerne jednoduchá vrátane testu, ktorý je len o slovnej zásobe, aby vykonať nemohol. Nielen maturita je preukazovaním spôsobilosti, je množstvo ďalších dokumentov, ako sú Cambridge certificate, myslím nie v angličtine, ale teda také, ktoré uznávame v slovenčine. Nechceli sme to tam vkladať, aby sme zbytočne ten zákon nejakým takýmto spôsobom neskomplikovali, poviem to úprimne. Pokiaľ ide o pozmeňujúce návrhy pani poslankyne Rosovej, žiaľ, nemôžeme súhlasiť ani s jedným. Ten prvý. Zákon sa vzťahuje na všetky štáty a platí tak ako pre občanov členských, ale i nečlenských štátov, pokiaľ som správne pochopil, pretože ten váš pozmeňujúci návrh nebol rozmnožený. Takisto s pozmeňujúcim návrhom č. 2 nesúhlasíme. Zákon podľa nášho názoru dostatočne upravuje všeobecný systém uznávania odborných kvalifikácií. A po tretie. Zákon o uznávaných odborných kvalifikáciách upresňuje alebo upravuje profesijné uznávanie. Stačí. Ďakujem pekne.
F. Mikloško, poslanec: (2008-10-31):
A prosím vás, prestaňte tu už rozprávať o neúčasti poslancov SMK na tomto zasadnutí. Ján Slota nebol za dva roky ani raz na výbore, nebol ani raz zúčastnený. Povedzte Jánovi Slotovi, nech si plní svoje poslanecké povinnosti! Ani raz, ja som v tom výbore čo on, ani raz nebol za dva roky na výbore. Úplne kašle na celý parlament! Čo tu vy idete koho ťahať za to, že má byť, alebo nemá byť na zasadnutí. Začnite od vášho cteného pána predsedu Jána Slotu! (Reakcie z pléna.)
Kmec, Stanislav, poslanec NR SR (2017-03-23):
Hlasujeme o treťom bode pozmeňujúceho návrhu pána poslanca Dostála.
Novotný, Viliam, poslanec NR SR (2013-02-06):
Ďakujem pekne. Ja by som na pána poslanca Kuffu chcel reagovať v tom zmysle, že viete, nehľadajme chyby, ktoré sú v návrhu zákona. Dokonca neriešme ani ten problém, na ktorý pán poslanec ako právom upozornil, že keď je v obci 1 100 ľudí na aktivačných prácach a vykonávajú malé obecné práce, tak čo tam asi, preboha, môžu robiť? Ale to riešenie, že teda poďme to tam riešiť, nech tam ide ministerstvo práce a nech tam trestá a rieši, toto podľa mňa nie je riešením ani cieľom. My sa poďme zamyslieť nad tým, že čo iné tí ľudia tam môžu robiť, ako úprimne, tisíc pracovných príležitostí? To je Ford Getrak. Viete ako, nemôžeme postaviť Kiu alebo Peugeot Citroën v Jarovniciach. Dokonca keby sa tam aj Peugeot Citroën postavil, ten problém by bol, že reálne z Jarovníc by tam pracovali dvaja, pretože len oni majú nejaké učňovské vzdelanie. Možno som prehnal, dvanásti. A tu sme v situácii, že tí ľudia zostanú v tej pasci chudoby a zostanú tam dovtedy, kým nedostanú ponúknutú zmysluplnú, ale aj spoločensky prospešnú prácu. Toto je jeden pokus, uvidíme, či bude úspešný, či v druhom čítaní sa bude môcť vylepšiť pozmeňujúcimi návrhmi, ale je to zmysluplný pokus na to, aby sme týmto nízkokvalifikovaným ľuďom, ktorí sú dlhodobo nezamestnaní, po väčšine sú z marginalizovaných skupín, dali zmysluplnú pracovnú príležitosť, a o to tu ide. Čiže nehľadajme chyby na tomto návrhu, ale skôr tú filozofiu, dať prácu tým ľuďom, keď už tak chcete, v tých Jarovniciach alebo Kecerovciach, kde je ich možno dvetisíc na aktivačných prácach. Ďakujem pekne.
Zvonár, Ján, poslanec NR SR (2010-07-08):
Sľubujem. (Potlesk.)
Bugár, Béla, podpredseda NR SR (2018-02-09):
Nech sa páči, pán predseda Národnej rady, môžte reagovať na faktické poznámky.
P. Hrušovský, predseda NR SR: (2005-09-22):
Nech sa páči, pán minister, môžete odpovedať.
Saloň, Marián, poslanec NR SR (2011-06-30):
Ja len pripomínam členom výboru na kontrolu činnosti NBÚ, že o 12.15 hodine máme zasadnutie výboru. Ďakujem pekne.
Hrušovský, Pavol, predseda NR SR (2012-02-29):
Hlasujeme, páni poslanci. (Hlasovanie.) 128 prítomných, 128 za návrh. Národná rada body 1 až 4 zo spoločnej správy schválila. Prosím, ďalší návrh.
M. Číž, podpredseda NR SR: (2008-02-08):
Teraz poprosím spravodajcu, predsedu výboru pre zdravotníctvo, pána Novotného, aby uviedol spravodajskú správu.
Zmajkovičová, Renáta, podpredsedníčka NR SR (2012-08-08):
S faktickými poznámkami štyria poslanci, piati poslanci. Uzatváram možnosť faktických poznámok. Pán poslanec Blaha. Kolegyne, kolegovia, poprosím o kľud v rokovacej sále.
Ďurica, Ondrej, poslanec NR SR (2021-11-26):
Ďakujem za slovo, pán podpredseda. No je to taká zvláštna téma, zvláštna situácia, keď si uvedomíme aj na základe toho, čo bolo povedané v rozprave, ako sa dnes v slovenskom parlamente hľadí na túto tému alebo na túto problematiku. Ja si myslím, že tak, ako tu bolo spomenuté nadmerné požívanie alkoholu alebo cigariet, že je to dostatočná záťaž či už pre spoločnosť, alebo pre zdravotný systém. (Ruch v sále. Zaznenie gongu.) Keď sa k tomu pridá marihuana a všetky tie dôsledky, ktoré to so sebou prinesie, tak si myslím, že ten problém bude pre Slovensko a pre zdravotníctvo oveľa, oveľa zásadnejší a vážnejší. Veď predsa tu nejaké zákony alebo nejaké mantinely boli nastavené a mali, mali svoje opodstatnenie, mali svoj dôvod. Hovoríme tu o tom, že rozlišujme medzi užívateľmi, ktorí užívajú a majú túto drogu pre vlastnú potrebu. Ja sa chcem spýtať, koľko to je? Koľko je to pre vlastnú potrebu a čo je v poriadku a čo už nie je v poriadku? Zároveň si myslím, že takáto zmena v legislatíve by priniesla obrovský priestor pre výrobcov a dílerov a že by sme sa dostali do bludného kruhu. Aj Havel svojho času vyhlásil amnestie a veľmi pekne to všetko obrozprával a dal k tomu, dal k tomu určité odôvodnenie a veľmi dobre vieme, ako to dopadlo. A nemyslím si, že toto je šťastné riešenie, pretože videl som niekoľko dokumentov a počul som niekoľko vyjadrení ťažkých narkomanov, ktorí či už svojím užívaním drog ublížili sebe alebo ublížili svojmu okoliu a drvivá väčšina z nich začala práve užívaním marihuany. To bol pre nich ten mostík a to bol pre nich ten odrazový schod, ktorým sa dostali až k užívaniu tých ťažkých drog, na základe ktorého potom či už ubližovali, alebo páchali trestnú činnosť.
Huba, Mikuláš, poslanec NR SR (2013-12-05):
Ďakujem pekne za slovo. Vážené dámy, vážení páni, nie so všetkým a nie určite vždy so štýlom, ktorý používa kolega Hlina, súhlasím, ale v tomto prípade klobúk dolu a pripájam sa k predrečníkovi. Trafil klinec po hlavičke, myslím, že v pravej chvíli povedal to, čo bolo treba. Je to akýsi paradox, že tento zákon sem prišiel, že o ňom hovoríme práve dva týždne po voľbách župných a ich výsledku v Banskobystrickom kraji, ktorý mnohí podceňujú, a ja ho vnímam ako človek, ktorý som už zažil všeličo a všelijaké nečakané zvraty, o ktorých sa nám pár mesiacov pred nimi ani nesnívalo, a nemyslím tým len Nežnú revolúciu, ale, bohužiaľ, aj negatívne zmeny vývojové. Tak by som naozaj apeloval na nás v prvom rade, politikov, aby sme toto riziko nepodceňovali, lebo akokoľvek sa to zdá byť výnimka potvrdzujúca pravidlo a jeden kraj z ôsmich a podobne, ale skutočne v tomto destabilizovanom svete, v ktorom žijeme, tá rovnováha garancie demokratického vývoja sú čím ďalej tým krehkejšie a naozaj by sme minimálne mali urobiť hlbokú sebareflexiu toho, či sme urobili všetko pre to, aby sa ten vývoj neuberal takým smerom, ako nás varuje ten výsledok volieb v Banskobystrickom kraji. Ďakujem ti, Lojzo.
Šimečka, Michal, podpredseda NR SR (2023-12-13):
Ďakujem veľmi pekne. Takže prerušujem rozpravu na obednú prestávku a bude sa pokračovať o 14. hodine faktickou poznámkou pána Dostála na vystúpenie pána Krajčího. Dobrú chuť. (Prerušenie rokovania o 13.10 hodine.) (Pokračovanie rokovania o 14.00 hodine.)
Číž, Miroslav, podpredseda NR SR (2014-12-04):
Ďakujem. Teraz má slovo s reakciou na faktickú poznámku pán poslanec Fecko.
Hrnčiar, Andrej, podpredseda NR SR (2016-09-12):
Ďakujem. Končím možnosť nahlásiť sa s faktickými poznámkami. Na vystúpenie pána poslanca – štyri faktické poznámky. Nech sa páči, pán poslanec Heger.
Pellegrini, Peter, predseda NR SR (2015-04-24):
Pán poslanec Záhumenský.
Žiga, Peter, podpredseda NR SR (2023-12-13):
Ďalší v rozprave vystúpi pán poslanec Kišš.
Glváč, Martin, podpredseda NR SR (2018-10-18):
Ďakujem. Pani poslankyňa, chcete položiť doplňujúcu otázku? Nie. Tretia otázka je od pána poslanca Juraja Blanára ministerke zdravotníctva Slovenskej republiky pani Andrei Kalavskej a znie: „Vážená pani ministerka, keďže povinné očkovanie je stále predmetom spoločenských diskusií, chcel by som vás požiadať o názor ministerstva. Očkovať alebo neočkovať?“ Nech sa páči.
P. Hrušovský, predseda NR SR: (2004-10-20):
(Hlasovanie.) 141 prítomných, 85 za, 12 proti, 42 sa zdržalo, 2 nehlasovali. Návrh sme schválili.
Grausová, Natália, poslankyňa NR SR (2018-05-16):
(Povedané súbežne s predsedajúcim.) Hanba všetkým poslancom, ktorí hlasovali za...
B. Bugár, podpredseda NR SR: (2004-02-04):
(Hlasovanie.) Prítomných 133, za 65, proti 12, zdržalo sa 55, 1 nehlasoval. Neodsúhlasili sme, neschválili sme tento bod. B. Opaterný, poslanec: Poprosím  hlasovať o bode 18...
Laurenčík, Milan, podpredseda NR SR (2022-06-21):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku, písomne sa prihlásili nasledujúci páni poslanci: za klub strany Sloboda a Solidarita pán poslanec Marián Viskupič a ako jednotliví rečníci pán poslanec Milan Vetrák, Peter Cmorej, Radovan Sloboda a Tomáš Lehotský. Pán poslanec Viskupič, nech sa páči, máte slovo.
T. Cabaj, poslanec: (2008-06-18):
Zároveň dovoľte, aby som upozornil a predložil jeden pozmeňujúci návrh v súvislosti aj so spoločnou správou. Keď ste si dobre pozreli spoločnú správu, body 3 a 4 sa navzájom svojím spôsobom vylučujú. V spoločnej správe preto je aj bod 3 spoločnej správy odporučený prijať a bod č. 4 neprijať. Ale na to, aby sme sa s touto otázkou vysporiadali, predkladám pozmeňujúci návrh, ktorý sme spracovali v rámci gestorského výboru, a to je: v § 13 poznámka pod čiarou k odkazu 15 sa rozšíri. To znamená, že ak sa prijme tretí bod zo spoločnej správy, tam už je jedna poznámka, jedno nariadenie a budú tam ešte ďalšie dva odseky v tejto poznámke pod čiarou, a to znamená, že nariadenie Komisie ES č. 831/2002 zo dňa 17. mája 2002, ktorým sa vykonáva nariadenie Rady Európskeho spoločenstva ES č. 322/1997 o štatistike Spoločenstva so zreteľom na prístup k dôverným údajom na výskumné účely v platnom znení, mimoriadne vydanie ÚV EÚ kap. 1/ZV 4 ÚV ESL 133 z 18. 5. 2002 a ďalšia zarážka. Nariadenie Rady ES č. 322/1997 zo 17. februára 1997 o štatistike Spoločenstva v platnom znení, mimoriadne vydanie ÚV EÚ kapitola 1 zväzok 1 ÚV ESL 52  22. 2. 1997. Hovorím, že ide o legislatívnotechnickú opravu, tak aby sme dali zadosť aj to, čo bolo pôvodne navrhnuté a v spoločnej správe prijaté vo výboroch a následne, aby sme sa mohli aj vysporiadať s tým, čo navrhol ústavnoprávny výbor, to je v treťom bode spoločnej správy. Poprosím potom o podporu. Ďakujem pekne.
Šeliga, Juraj, podpredseda NR SR (2021-02-03):
Pán poslanec Ďurica.
Laššáková, Jana, podpredsedníčka NR SR (2013-03-25):
Keď sa nebudete držať...
Hrnčiar, Andrej, podpredseda NR SR (2018-05-25):
Kecskés.
Mizík, Stanislav, poslanec NR SR (2021-06-16):
Ďakujem za slovo. Marian, správne si to skomentoval. Veľmi správne. Áno, neriešia sa problémy štátu, ale riešia sa intrigy, mocenské hry. Je tam chaos, nedôvera, ako som už pred chvíľou povedal v predchádzajúcej faktickej poznámke. A veľmi oceňujem, že si spomenul, aj čo sa dialo za vlády SMER-u. Ja by som to trošku rozšíril. Áno, aj za vlády SMER-u, práve vtedy boli politické procesy, náhubkový zákon, poplatný prokurátor, ideologický exot pán Honz či vyšetrovatelia NAKA vyštudovaní za peniaze a štipendiá Open Society Found, to je za Sorosove peniaze, plus zvláštne personálne obsadenie NAKY. Aké? To vám poviem príklad teda. Keď som čakal na vyšetrovanie vo vstupnej hale, podotýkam, bolo jar alebo leto, ale bolo teplo, a ja som sa tam v tej hale cítil ako na celosvetovom kongrese hnutia Skinhead. Prichádzali zamestnanci NAKY. Samé holé hlavy, potetované telá a aj extrémistické symboly na skútroch zaparkovaných pri budove. Aj som si to odfotil kvôli zaujímavosti. Pán Mikulec len pokračuje v činnosti pána Kaliňáka a zdokonalil policajný štát Kaliňáka na 100 %, o 100 % zvýšil výkonnosť policajného štátu. Ďakujem za slovo.
Grendel, Gábor, poslanec NR SR (2024-02-15):
Ďakujem pekne za slovo, pán predsedajúci. Tento návrh je úplne hanebný a dôvody predkladateľov sú nedôveryhodné zámienky. Ak niekto z riaditeľov zlyhal, ale naozaj zlyhal, dá sa odvolať už podľa súčasného zákona. Ale áno, ak niekto nezlyhal, je komplikované ho odvolať, to pripúšťam. A o to tu v skutočnosti ide, o nič iné. A k tomu istému slúži aj zrušenie päťročného funkčného obdobia. Ťažko by sa títo riaditelia odvolávali, ak nezlyhali a ešte k tomu majú aj pevne stanovené funkčné obdobie, ktoré vyprší povedzme o dva-tri roky. To sú predkladatelia naozaj takí nedočkaví? A čerešničkou je zrušenie povinného verejného vypočutia kandidátov. To má aký prínos? Verejné vypočutie slúži na to, aby si aj verejnosť mohla urobiť názor, či kandidát na nejakú funkciu má dostatočné odborné a osobnostné predpoklady na výkon funkcie, alebo nemá. Zrušenie povinného verejného vypočutia otvorí dvere hochštaplerom, ktorí by sa po verejnom vypočutí nemohli stať riaditeľmi, lebo by sa na tom verejnom vypočutí ukázalo, že na to nemajú. Preto tento zákon nepomôže kultúre, ale ublíži kultúre.
M. Záhumenský, poslanec: (2007-02-06):
Čiže ma prekvapuje zmena postoja pána poslanca Simona, ktorý štyri roky predvádzal verejnosti, aká je dôležitá bezpečnosť. A dneska hovorí, že vlastne sú tu aj iné zvieratá, ktoré môžu byť nakazené. Ale, tak ako to pán poslanec Halecký povedal, trichinela je vážne ochorenie. A občania vlastne túto možnosť môžu využiť vo svoj prospech. Čiže myslím si, že to je jednoznačne v prospech všetkých občanov, ktorí využívajú aj domáce zakáľačky. Pritom... (Vystúpenie prerušené časomierou.)
Žitňanská, Jana, poslankyňa NR SR (2014-03-28):
Ďakujem, pán predseda. V rozprave som vystúpila akurát ja, neboli žiadne pozmeňujúce návrhy. Prosím, dajte hlasovať o tom, že posunieme zákon do druhého čítania.
Šeliga, Juraj, poslanec NR SR (2023-06-28):
Ale, prosím vás, nechajte ho dohovoriť.
Baránik, Alojz, poslanec NR SR (2020-12-04):
Ďakujem pekne. K časovému obmedzeniu sa, samozrejme, ani nepriblížim, pretože účelom môjho vystúpenia je uviesť jeden krátky, technický pozmeňujúci a doplňujúci návrh. Jedná sa pritom o legislatívno-technickú úpravu označenia prechodných ustanovení, ktorá reflektuje prechodné ustanovenia zavedené do zákona novelou č. 312/2020 Z. z. Prečítam pozmeňujúci návrh poslanca Alojza Baránika k vládnemu návrhu zákona o dočasnej ochrane podnikateľov vo finančných ťažkostiach a o zmene a doplnení niektorých zákonov (tlač 261). V čl. IV v bode 16 sa slová „§ 206j“ nahrádzajú slovami „§ 206k“ a slová „206k“ sa nahrádzajú slovami „§206l“. Ďakujem, skončil som.
Pellegrini, Peter, predseda NR SR (2015-11-11):
Prezentujme sa a hlasujme o pozmeňujúcom návrhu pána poslanca Mihála, ktorý odznel v rozprave. (Hlasovanie.) Prítomných 135 poslancov, za hlasovalo 56, proti bolo 25, zdržalo sa 54. Tento návrh sme neschválili.
Érsek, Árpád, minister dopravy a výstavby SR (2018-05-17):
Pán poslanec, neviem vám na to odpovedať. Keď je na medzirezortnom pripomienkovom konaní, určite máme ten materiál, ale neviem, či sme ho už pripomienkovali alebo je v pripomienkovom konaní u nás. Neviem.
Laššáková, Jana, podpredsedníčka NR SR (2013-09-04):
Nech sa páči, pani poslankyňa Žitňanská, máte slovo.
Zahorčák, Viliam, poslanec NR SR (2022-04-29):
Ďakujem veľmi pekne za slovo, vážený pán predsedajúci. Pán poslanec Kamenický, Lacko, tvoje vystúpenie bolo veľmi podnetné a aj ono svedčí o tom, že doba, ktorú v súčasnosti na Slovensku žijeme, je veľmi zaujímavá a z môjho pohľadu určite vojde do dejín. Nie však tým, čo by sme si priali, že to je doba, ktorá je dobrá pre ľudí, že je to doba, v ktorej sa im dobre žije, pretože všetky tie výdobytky sa k nim dostávajú, ale do dejín vojde z viacerých hľadísk ako doba obludná. Zlatým klincom tej obludnosti určite budú politické procesy, ktoré sa tu spustili. Zdá sa však, že všetkým tým, ktorí ich spúšťajú, na tom absolútne nezáleží. No a prečo im to je ľahostajné? Už sa to tu viacerí pýtali. No preto, že ich cieľom je čosi iné než to, čo by sme si priali. Ich cieľom je politická pomsta. A druhým cieľom je, ako si ty poukázal, potrebujú aj čímsi prekryť čoraz väčšie svoje až takmer bezohľadné prešľapy. Tie svedčia jednak o tom, že transparentnosť a čistota, ktorou sa tak oháňajú, sú pre nich len prázdne pojmy, že sú to len masky, za ktorými sa snažia ukryť tie svoje pravé tváre. Ak by orgány činné v trestnom konaní naozaj boli nezávislé, ak by mali rozviazané ruky, čo s obľubou tvrdia, tak toto si už, na čo si poukázal, rozhodne všimnúť mali, rozhodne už mali konať, rozhodne už mali o tom nezávislé médiá informovať, ale čo by sme mohli čakať v tejto zaujímavej dobe. Je veľmi veľký predpoklad, že tá orientácia, ktorá je dnes nastavená, im nedovolí, aby tá spravodlivosť až k nim dobehla. Ďakujem.